1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала?**

**Дөйөм халыҡ һөйләү теле**

2.**Телдең функцияларын һанап китегеҙ?**

**Аралашыу,фекер алышыу,яҙыу**

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙерҙең авторы кем?**

**Был юлдар Мифтахетдин Аҡмулланыҡы**

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала?**

А**. Агглютинация-дөрөҫ яуап**

Б. флексия

В. инкорпорация

Г. фузия

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә?

А.күплек мәғәнәһе

Б. модаллек мәғәнәһе

В.экспрессивлыҡ мәғәнәһе

**Г.коллектив күплек мәғәнәһе-дөрөҫ яуап**

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә?

А.сәбәп мәғәнәһен

Б.оҡшатыу мәғәнәһен

**В.шарт мәғәнәһен-дөрөҫ яуап**

Г. ҡаршы ҡуйыу мәғәнәһен

7. Тыныш билдәләрен ҡуйығыҙ:

*Рамазан-пулеметсы, биштәрле ауыр тоҡсайҙы, Федотов, Нефедычтың трофей мылтығын аҫып, урман шауына ҡолаҡ һала-һала күп тә барманылар, шартлап ботаҡ һынғаны ишетелде, юлдарын бүлеп ниндәйҙер ҡарасҡы үтеп (Ә.Хәкимов).*

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ?

**Айырымланған хәл әйтеме:эштән ҡайтҡас – өтөр менән айырыла**

9. *Казармала, командирҙар өсөн тәғәйенләнгән бүлмәләрҙең береһендә, ике полк комиссары, Ғимаҙиев менән Хоҙайбирҙин, бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ.

***командирҙар өсөн тәғәйенләнгән бүлмәләрҙең береһендә- айырымланған хәл әйтеме;***

***Ғимаҙиев менән Хоҙайбирҙин- өҫтәлмәлек***

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала?

 ***смола – һумала, книга – кенәгә- эпинтеза***

11. М. Ғафури әҫәрҙәрен билдәләгеҙ

А.”Боролош”, “Ҡара йөҙҙәр”, “Өсәүҙең тарихы”

Б.”Сибай”, “Еңелгән ятыу”

**В.”Ҡара йөҙҙәр”, “Шағирҙың алтын приискыһында”-дөрөҫ яуап**

12. М. Ғафуриҙың “Ҡара йөҙҙәр” повесының төп геройҙарын билдәләгеҙ

**А.Закир, Ғәлимә-дөрөҫ яуап**

Б.Ғариф, Сәхибә

В.Сәйҙел, Зәйнәп

13. Ғ. Сәләм әҫәрен билдәләгеҙ

**А.”Эшсе” поэмаһы-дөрөҫ яуап**

Б.”Ҡан” роман

**В. ”Бала” поэмаһы-дөрөҫ яуап**

14. Йәнәш торған тартынҡы өндәрҙең бер-береһенә оҡшамауы нимә тип атала?

**Диссимиляция**

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай?

**Өноҡшаш һүҙҙәр**

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай?

**Аша- рәүеш бәйләүесе**

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ.

Белдем- ҡылым,башланғыс формаһы -бел, ябай ҡылым, хәбәр һөйкәлеше, шаһитлы үткән заман, берлек һанда, 1 затта, ни эшләнем? Һорауына яуап бирә, һөйләмда хәбәр булып килә.

18. ***Балалар, китаптар*** исемдәрендә күплек мәғәнәһе ниндәй юл менән бирелә

**А.аффиксаль юл-дөрөҫ яуап**

 Б.синтаксик юл

В.стилистик юл

Г.фонетик юл

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә

**А.синтаксик юл-дөрөҫ яуап**

Б.синтетик юл

 В.стилистик юл

Г.фонетик юл

20. ***Бесән сабыу*** тигән һүҙбәйләнештә исемдең килешен билдәләгеҙ

А.эйәлек килеш

**Б.төшөм килеш-дөрөҫ яуап**

В.төбәү килеш

Г.сығанаҡ килеш.